ΚΑΝΟΝΙΣΜΟΣ (ΕΚ) αριθ. 2079/94 ΤΗΣ ΕΠΙΤΡΟΠΗΣ της 18ης Αυγούστου 1994 για την τροποποίηση του κανονισμού (ΕΟΚ) αριθ. 3846/87 σχετικά με τη θέσπιση της ονοματολογίας των γεωργικών προϊόντων για τις επιστροφές κατά την εξαγωγή

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 για την κοινή οργάνωση αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1880/94 (2), και ιδίως το άρθρο 17 παράγραφος 4,

Εκτιμώντας:

ότι ο κανονισμός (ΕΟΚ) αριθ. 3846/87 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1622/94 (4), θέσπισε, με βάση τη συνδυασμένη ονοματολογία, μια ονοματολογία γεωργικών προϊόντων για τις επιστροφές- ότι ο εν λόγω κανονισμός αποκλείει, με την υποσημείωση (10) του τομέα 10 (γάλα και γαλακτοκομικά προϊόντα), από το ευεργέτημα της επιστροφής την καζεΐνη ή/και τα καζεϊνικά που προστίθενται στα λιωμένα τυριά- ότι, όπως έχει διαπιστωθεί, υπάρχουν και άλλες ουσίες που προστίθενται και για τις οποίες δεν υπάρχει λόγος να χορηγούνται επιστροφές- ότι, ως εκ τούτου, πρέπει να αποκλειστούν αυτές οι ουσίες από τη χορήγηση επιστροφής και να προσαρμοστεί αναλόγως η υποσημείωση (10)- ότι, για τους ίδιους λόγους, πρέπει να εφαρμοστεί η υποσημείωση (10) στα τριμμένα τυριά ή στα τυριά σε σκόνη-

ότι η Επιτροπή Διαχείρισης Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΟΚ) αριθ. 3846/87 τροποποιείται ως εξής:

1. Η υποσημείωση (10) παρεμβάλλεται μετά την κλάση "ex 040620 - Τριμμένα τυριά σε σκόνη, παντός τύπου".

2. Το κείμενο της σημείωσης (10) του τομέα 10 αντικαθίσταται από το ακόλουθο κείμενο:

"(10) Όταν το προϊόν περιέχει μη γαλακτικές ουσίες ή/και καζεΐνη ή/και καζεϊνικά ή/και ορό γάλακτος ή/και προϊόντα παράγωγα του ορού γάλακτος ή/και λακτόζη ή/και διήθημα, το μέρος που αντιπροσωπεύει πρόσθετες μη γαλακτικές ουσίες ή/και καζεΐνη ή/και καζεϊνικά ή/και ορό γάλακτος ή/και προϊόντα παράγωγα του ορού γάλακτος ή/και λακτόζη ή/και διήθημα δεν πρέπει να λαμβάνεται υπόψη για τον υπολογισμό του ποσού της επιστροφής.

Κατά την τήρηση των τελωνειακών διατυπώσεων, ο ενδιαφερόμενος υποχρεούται να αναφέρει στη δήλωση που προβλέπεται γι' αυτόν το σκοπό εάν έχουν προστεθεί μη γαλακτικές ουσίες ή/και καζεΐνη ή/και καζεϊνικά ή/και ορός γάλακτος ή/και προϊόντα παράγωγα του ορού γάλακτος ή/και λακτόζη ή/και διήθημα και, εάν υπήρξε προσθήκη, την πραγματική περιεκτικότητα σε βάρος των μη γαλακτικών ουσιών ή/και καζεΐνης ή/και καζεϊνικών ή/και ορού γάλακτος ή/και προϊόντων παράγωγων του ορού γάλακτος ή/και λακτόζης ή/και διηθήματος που έχουν προστεθεί σε 100 χιλιόγραμμα τελικού προϊόντος."

Άρθρο 2

Οι διατάξεις του παρόντος κανονισμού δεν εφαρμόζονται στα προϊόντα που υπάγονται στους κωδικούς ΣΟ 0406 20 και 0406 30 για τα οποία έχει προκαθοριστεί η επιστροφή και τα οποία εξάγονται υπό την κάλυψη ενός πιστοποιητικού που εκδόθηκε πριν από τις 29 Ιουλίου 1994 και χρησιμοποιείται από τις 12 Σεπτεμβρίου 1994.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 12 Σεπτεμβρίου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Αυγούστου 1994.

Για την Επιτροπή

Karel VAN MIERT

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 197 της 30. 7. 1994, σ. 21.

(3) ΕΕ αριθ. L 366 της 24. 12. 1987, σ. 1.

(4) ΕΕ αριθ. L 170 της 5. 7. 1994, σ. 24.